Batibat

An  Batibat, danay guintatawag nga Ngarat o Matambok ngan Lagas nga Babaye ha Poste kay usa nga panulay ha mitolohiya hit mga Ilokano. Ini nga demonyo kay naukoy ha mga poste (hit suga ngan telepono), mga purtahan ngan puno ngan iguinsusumpay hit kamatayon mahitungod hit pagngarat.  

An Batibat kay may porma hit matambok ngan lagas nga babaye. Napakita ini nga demonyo ha mga tawo kun an ira guin-uukyan nga puno kay guingamit nga kahoy paghimo hit poste hit usa ka balay. Nadiri it mga Batibat nga makaturog it mga tawo hirani hit ira guin-uukyan. Kun kumaturog man it tawo hirani hit urukyan hit Batibat, igpapakita hini nga demonyo it iya tuod nga itsura ngan lilingkuran it dughan hit iya biktima hasta mawarayan ini hin ginhawa. Talagsaun, it mga guin-bibiktima hit Batibat kay mga tawo nga nakaturog hin mag-usaan ha kwarto. 

Kun umatake ngani hit Batibat, dapat kagtun hit biktima it iya kalugaringon nga tamuragko o wirik-wirikon it mga tutudlo ha tiil para makagmata hiya para matalwas an kalugaringon tikang hini nga demonyo.

Itsura 
It itsura hit Batibat, sumala hit mga kamag-araman kay lagas nga babaye nga nagtitimbang hin tulo ka sako nga bugas. May dagko nga suso nga tiyan guihap ini nga demonyo.

Mga istorya hi-unong hit Batibat 
Sumala hit iba, an Batibat kay karat-an hin kalaw-ay nga naatake samatang nagpipinanhuna-huna hin malaw-ay nga mga butang. 

An sumat han mga nabikitima han Batibat kay umabat hira hin kabug-atan ha ira dughan, kawarayan hit ginhawa, waray hira makakaguliat, an ira lawas kay baga-baga hin na-coma ngan han ira pagkita hini nga panulay kay malain an siplat ha ira. 

Sumat liwat hit iba, guin-aatake hit Batibat an mga tawo nga gingamit paghimo hit ira balay an puno nga guin-uukyan hini nga demonyo.

Ngarat 
An Batibat kay usa nga demonyo nga iguinsusumpay hit kamatayon mahitungod hit ngarat o sudden arrhythmic death syndrome. Sumala it iba, namamatay an mga    biktima hit Batibat mahitungod han kahadlok ha demonyo. 

Pag-eksamen han mga doktor han mga kuno nabiktima, ira nasabtan na an mga pasyente kay may acute pancreatitis nga naging rason han ira pagkamatay.

Guinkuhaan